Zaziv Božanskome milosrđu za grešnike


Izvadak iz dnevnika svete Faustine 
187. točka

Danas mi reče Isus:

Ja želim da dublje upoznaš Moju ljubav, u kojoj je Moje srce rasplamsano prema dušama. To ćeš razumjeti kad budeš razmatrala Moju muku. Zazivaj Moje milosrđe grešnicima. Čeznem za njihovim otkupljenjem.

Kad moliš slomljena srca i u vjeri za jednog grešnika slijedeću molitvu, podarit ću mu milost obraćenja. Molitva je:

O Krvi i Vodo, što potekoste iz Srca Isusovoga kao izvor Milosrđa za nas, ja se uzdam u Tebe.

1397. točka

Gospodin mi reče:

Gubitak svake pojedine duše obara Me u smrtnu žalost. Ti Me uvijek tješiš kad moliš za grešnike. Molitva mi je najdraža, i to za obraćenje grešnika. Znaj, Moja kćeri, da se ta molitva uvijek uslišava.

1320. točka

U tri sata zazivaj Moje milosrđe, posebno grešnicima. Udubi se makar na kratko u Moju muku, prije svega u Moju napuštenost za vrijeme umiranja. To je čas velikog milosrđa svijetu. Dopuštam ti prodrijeti u Moju smrtnu žalost. U tom času ne uskraćujem ništa duši koja Me moli po Mojoj muci.
Molitve